شاندێکی کوردستان لە تارانی پایتەختی کۆماری ئیسلامیی ئێران دوو پرۆتۆکۆلی ئابووری لەگەڵ بەرپرسانی ئەو وڵاتە واژۆ دەکات.
لە رێوڕەسمی واژۆکردنەکە، کە رۆژی شەممە 12\8\2017 لە تاران لەنێوان شاندێکی یەکێتیی ھاوردە و ھەناردەکاران و ژووری بازرگانیی ھەولێر لەلایەک و بەرپرسانی ئابووریی ئێران واژۆ کراوە، ئاڵای کوردستان بەبێ دانانی ئاڵای عێراق، لەسەر مێزەکە دانراوە.
ئەو شاندە ئابوورییەی کوردستان لە چیوارچێوەی کۆنفرانسێکی ئابووریی جیھانی، کە نوێنەری24 وڵاتی جیهان بەشدارییان تێدا کردووە، سەردانی تارانی کردووە.
لە پرۆتۆکۆلە ئابوورییەکاندا، جەخت لەوە کراوەتەوە، کە بازرگانیی نیوان ھەولێر و تاران بەردەوام دەبێت و نووسینگەی بازرگانانی ئێران لە ھەرێمی کوردستان دەکرێتەوە و نووسینگەی بازرگانانی کوردستانیش لە ئێران دەکرێتەوە.